ddrg/super_eurlex huggingface dataset:
Úradný vestník L 242 , 14/09/1999 S. 0028 - 0028



Rozhodnutie Komisie z 10. septembra 1999, ktoré mení a dopĺňa rozhodnutie Komisie 94/360/ES týkajúce sa obmedzenej frekvencie fyzických kontrol zásielok určitých výrobkov, ktoré sa majú doviezť z tretích krajín, podľa smernice Rady 97/78/ES (oznámené pod číslom dokumentu C(1999) 2784) (Text s významom pre EHP) (1999/609/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 1999/201/ES o uzatvorení Dohody medzi Európskym spoločenstvom a vládou Kanady o sanitárnych opatreniach na ochranu zdravia ľudí a zvierat pri obchodovaní so živými zvieratami a živočíšnymi výrobkami [1], najmä na jeho článok 3, so zreteľom na smernicu Rady 97/78/ES stanovujúcu pravidlá spravovania organizácie veterinárnych kontrol výrobkov prichádzajúcich do spoločenstva z tretích krajín [2], najmä na jej článok 10 ods. 3, (1) keďže v súlade s článkom 3 rozhodnutia Rady 1999/201/ES je dôležité v súvislosti s frekvenciou veterinárnych kontrol na vonkajších hraniciach spoločenstva prijať opatrenia potrebné na uplatnenie dohody uzavretej medzi Európskym spoločenstvom a vládou Kanady. (2) keďže článok 10, odsek 3 smernice 97/78/ES presne plánuje, že obmedzenia vo frekvencii kontrol vyplývajúce z uzavretia súbežnej veterinárnej dohody sa musia uzákoniť v legislatíve spoločenstva. (3) keďže podľa týchto podmienok je vhodné upraviť prílohu II k rozhodnutiu Komisie 94/360/ES z 20. mája 1994 o obmedzenej frekvencii fyzických kontrol zásielok určitých výrobkov, ktoré sa majú doviesť z tretích krajín, podľa smernice Rady 90/675/EHS [3], naposledy zmenené a doplnené rozhodnutím Komisie 1999/302/ES [4], s cieľom zobrať do úvahy požiadavky článku 11 a prílohy VIII veterinárnej dohody medzi Európskym spoločenstvom a vládou Kanady. (4) keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 K prílohe II k rozhodnutiu 94/360/ES sa pridá tento odsek: "— V prípade Kanady, frekvencie ustanovené v článku 11 a v prílohe VIII rozhodnutia Rady 1999/201/ES zo 14. decembra 1998 o uzatvorení Dohody medzi Európskym spoločenstvom a vládou Kanady o sanitárnych opatreniach na ochranu zdravia ľudí a zvierat pri obchodovaní so živými zvieratami a živočíšnymi výrobkami [1] Ú. v. ES L 71, 18.3.1999, s. 1.." Článok 2 Toto rozhodnutie je adresované členským štátom. V Bruseli 10. septembra 1999 Za Komisiu Franz Fischler člen Komisie [1] Ú. v. ES L 71, 18.3.1999, s. 1. [2] Ú. v. ES L 24, 30.1.1998, s. 9. [3] Ú. v. ES L 158, 25.6.1994, s. 41. [4] Ú. v. ES L 117, 5.5.1999, s. 58. --------------------------------------------------
Úradný vestník L 275 , 26/10/1999 S. 0033 - 0033



Rozhodnutie Komisie z 13. októbra 1999, ktoré mení a dopĺňa rozhodnutie Komisie 97/467/ES zostavujúce predbežné zoznamy podnikov tretích krajín, z ktorých členské štáty schvaľujú dovozy mäsa z králika a mäsa z chovanej zveriny (oznámené pod číslom dokumentu C(1999) 3276) (Text s významom pre EHP) (1999/697/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach na zostavovanie na dočasné obdobie, predbežných zoznamov podnikov tretích krajín, z ktorých sa členským štátom schvaľuje dovoz určitých výrobkov živočíšneho pôvodu, výrobkov rybolovu a živých mäkkýšov v mušliach [1], naposledy zmenené a doplnené rozhodnutím Rady 98/603/ES [2], najmä na jeho článok 2 ods. 1 a článok 7, keďže: (1) rozhodnutie Komisie 97/467/ES [3], naposledy zmenené a doplnené rozhodnutím 98/556/ES [4], zostavilo predbežné zoznamy podnikov tretích krajín, z ktorých členské štáty schvaľujú dovozy mäsa z králika a mäsa z chovanej zveriny; keďže zoznam podnikov zostavený vyššie uvedeným rozhodnutím nezahŕňa podniky vyrábajúce mäso z vtákov nadradu bežci; (2) zoznam tretích krajín, z ktorých sa členským štátom schvaľuje dovoz mäsa z vtákov nadradu bežci, podmienky zdravia zvierat a veterinárne osvedčenie požadované na dovoz tohto mäsa do Spoločenstva nie sú ešte stanovené; (3) členské štáty v súlade s ustanoveniami rozhodnutia 97/467/ES môžu do 1. októbra 1999 schváliť podniky na dovoz mäsa z vtákov nadradu bežci; (4) 1. október 1999 sa nahradí dátumom 1. október 2000 na umožnenie toho, aby sa mohla ďalej posúdiť úprava, ktorá sa má následne uplatniť najmä na základe pripomienok tretích krajín v súlade s ustanoveniami prílohy B Dohody o uplatnení hygienických a fytosanitárnych opatrení a v záujme zachovania existujúceho obchodu; (5) opatrenia ustanovené týmto rozhodnutím sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V článku 1 ods. 2a rozhodnutia 97/467/ES sa slová "1. október 1999" nahrádzajú slovami "1. október 2000". Článok 2 Toto rozhodnutie je adresované členským štátom. V Bruseli 13. októbra 1999 Za Komisiu David Byrne člen Komisie [1] Ú. v. ES L 243, 11.10.1995, s. 17. [2] Ú. v. ES L 289, 28.10.1998, s. 36. [3] Ú. v. ES L 199, 26.7.1997, s. 57. [4] Ú. v. ES L 266, 1.10.1998, s. 86. --------------------------------------------------
Úradný vestník L 300 , 23/11/1999 S. 0025 - 0026



Rozhodnutie Komisie z 5. novembra 1999, ktorým sa mení a dopĺňa rozhodnutie 97/467/ES o zostavení dočasných zoznamov podnikov tretích krajín, z ktorých členské štáty povoľujú dovoz králičieho mäsa a mäsa z chovanej zveri (oznámené po číslom dokumentu C(1999) 3583) (Text s významom pre EHP) (1999/757/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach na zostavenie dočasných zoznamov na prechodnú dobu podnikov tretích krajín, z ktorých je členským štátom povolený dovoz niektorých produktov živočíšneho pôvodu, rybích produktov alebo živých mäkkýšov dvojchlopňových [1], naposledy zmenené a doplnené rozhodnutím Rady 98/603/ES [2], a najmä na jeho článok 2 ods. 4, (1) keďže rozhodnutím Komisie 97/467/ES [3], naposledy zmenené a doplnené rozhodnutím Komisie 98/556/ES [4], boli zostavené dočasné zoznamy podnikov, ktoré produkujú králičie mäso a mäso z chovanej zveri; (2) keďže Nová Kaledónia zaslala zoznam podnikov, ktoré produkujú králičie mäso a mäso z chovanej zveri, u ktorých zodpovedné orgány potvrdzujú, že podniky sú v súlade s pravidlami spoločenstva; (3) keďže je pre Novú Kaledóniu možné zostaviť dočasný zoznam podnikov, ktoré produkujú králičie mäso a mäso z chovanej zveri; (4) keďže rozhodnutie Komisie 97/467/ES by malo byť preto príslušne zmenené a doplnené; (5) keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Text prílohy k tomuto rozhodnutiu sa pridáva do prílohy rozhodnutia 97/467/ES. Článok 2 Toto rozhodnutie sa bude uplatňovať od 6. novembra 1999. Článok 3 Toto rozhodnutie je adresované členským štátom. V Bruseli 5. novembra 1999 Za Komisiu David Byrne člen Komisie [1] Ú. v. ES L 243, 11.10.1995, s. 17. [2] Ú. v. ES L 289, 28.10.1998, s. 36. [3] Ú. v. ES L 199, 26.7.1997, s. 57. [4] Ú. v. ES L 266, 1.10.1998, s. 86. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA Territorio: Nueva CaledoniaTerritorium: Ny KaledonienGebiet: NeukaledonienΠεριοχή: Νέα ΚαληδονίαTerritory: New CaledoniaTerritoire: Nouvelle-CalédonieTerritorio: Nuova CaledoniaGebied: Nieuw-CaledoniëTerritório: Nova CaledóniaAlue: Uusi-KaledoniaTerritorium: Nya Kaledonien 1 | 2 | 3 | 4 | 5 | 6 | EA31 | OCEF | Bourail | Province Sud | SH-CP | b | --------------------------------------------------
Úradný vestník L 203 , 03/08/1999 S. 0076 - 0076



Rozhodnutie Komisie zo 14. júla 1999, ktorým sa mení a dopĺňa rozhodnutie 95/453/ES o stanovení zvláštnych podmienok pre dovoz živých mäkkýšov, ostnokožcov, plášťovcov a morských ulitníkov s pôvodom v Kórejskej republike (oznámené pod číslom dokumentu C(1999) 2062) (Text s významom pre EHP) (1999/530/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/492/EHS z 15. júla 1991, ktorou sa stanovujú zdravotné podmienky pre produkciu a uvádzanie živých mäkkýšov na trh [1], naposledy zmenenú a doplnenú smernicou 97/79/ES [2], najmä na jej článok 9, (1) keďže v článku 1 rozhodnutia Komisie 95/453/ES z 23. októbra 1995, ktorým sa stanovujú zvláštne podmienky pre dovoz živých mäkkýšov, ostnokožcov, plášťovcov a morských ulitníkov s pôvodom v Kórejskej republike [3] sa uvádza, že "Ministry of Agriculture, Forestry and Fisheries – National Fishery Products Inspection Station (NFPIS)" je príslušným orgánom v Kórejskej republike na overovanie a potvrdzovanie zhody produktov rybolovu a akvakultúry s požiadavkami smernice 91/492/EHS; (2) keďže po reštrukturalizácii verejnej správy Kórejskej republiky sa zmenil príslušný úrad pre osvedčenia o zdravotnej neškodnosti pre produkty rybolovu (NFPIS) z "Ministry of Agriculture and Forestry" na "Ministry of Maritime Affairs and Fisheries and Forestry" a že tento nový úrad je schopný účinne overovať dodržiavanie platných právnych predpisov; keďže je preto potrebné v súlade s tým zmeniť názov príslušného úradu rozhodnutím 95/453/ES; (3) keďže je vhodné harmonizovať znenie názvu rozhodnutia 95/453/ES so znením názvu tohto rozhodnutia, najmä s cieľom upresniť, že toto rozhodnutie stanovuje podmienky pre dovoz mrazených a spracovaných mäkkýšov, ostnokožcov, plášťovcov a morských ulitníkov s pôvodom v Kórejskej republike; (4) keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 95/453/ES sa mení takto: 1. názov sa nahrádza novým názvom takto: "Rozhodnutie Komisie zo dňa 23. októbra 1995, ktorým sa stanovujú zvláštne podmienky pre dovoz mäkkýšov, ostnokožcov, plášťovcov a morských ulitníkov s pôvodom v Kórejskej republike."; 2. Článok 1 sa nahrádza takto: "Článok 1 Príslušným úradom v Kórejskej republike, ktorý overuje a potvrdzuje, že mäkkýše, ostnokožce, plášťovce a morské ulitníky spĺňajú požiadavky smernice 91/492/EHS"; 3. Článok 2 sa nahrádza takto: "Článok 2 Mäkkýše, ostnokožce, plášťovce a morské ulitníky s pôvodom v Kórejskej republike a určené na ľudskú spotrebu musia pochádzať z povolených produkčných oblastí uvedených na zozname v prílohe k tomuto rozhodnutiu." Článok 2 Toto rozhodnutie je adresované členským štátom. V Bruseli 14. júla 1999 Za Komisiu Franz Fischler člen Komisie [1] Ú. v. ES L 268, 24.9.1991, s. 1. [2] Ú. v. ES L 24, 30.1.1998, s. 31. [3] Ú. v. ES L 264, 7.11.1995, s. 35. --------------------------------------------------
Úradný vestník L 131 , 27/05/1999 S. 0070 - 0071



Rozhodnutie Komisie z 25. mája 1999, ktorým sa mení a dopĺňa rozhodnutie 97/468/ES o zostavení dočasného zoznamu zariadení tretích krajín, z ktorých členské štáty povoľujú dovoz diviny (oznámené pod číslom dokumentu C(1999) 1373) (Text s významom pre EHP) (1999/343/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach, za ktorých sa zostavujú na prechodnú dobu dočasné zoznamy zariadení tretích krajín, z ktorých sú členské štáty oprávnené poľovať dovoz určitých produktov živočíšneho pôvodu, produkty rybného hospodárstva alebo živé lastúrniky [1], naposledy zmenené a doplnené rozhodnutím 98/603/ES [2], najmä na jeho článok 2 ods. 1, (1) keďže rozhodnutím Komisie 97/468/EC [3] bol zostavený dočasný zoznam zariadení produkujúcich divinu; (2) keďže Tunisko zaslalo zoznam zariadení produkujúcich divinu, pre ktoré príslušné orgány osvedčujú, že zariadenie je v súlade s pravidlami spoločenstva; (3) keďže sa teda za Tunisko môže zostaviť dočasný zoznam zariadení produkujúcich divinu; (4) keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Text prílohy k tomuto rozhodnutiu sa pridáva k prílohe k rozhodnutiu 97/468/ES. Článok 2 Toto rozhodnutie sa bude uplatňovať od 25. mája 1999. Článok 3 Toto rozhodnutie je adresované členským štátom. V Bruseli 25. mája 1999 Za Komisiu Franz Fischler člen Komisie [1] Ú. v. ES L 243, 11.10.1995, s. 17. [2] Ú. v. ES L 289, 28.10.1998, s. 36. [3] Ú. v. ES L 199, 26.7.1997, s. 30. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA "País: TÚNEZLand: TUNESIENLand: TUNESIENΧώρα: ΤΥΝΗΣΙACountry: TUNISIAPays: TUNISIEPaese: TUNISIALand: TUNESIËPaís: TUNÍSIAMaa: TUNISIALand: TUNISIEN 1 | 2 | 3 | 4 | 5 | G 001 | Sotex-Luda | La Mornaghia | | C" | --------------------------------------------------
Úradný vestník L 197 , 29/07/1999 S. 0050 - 0050



Rozhodnutie Komisie z 28. júla 1999, ktorým sa mení a dopĺňa rozhodnutie Komisie 94/360/ES o zníženej frekvencii fyzických kontrol zásielok niektorých výrobkov, ktoré majú byť dovezené z tretích krajín podľa smernice Rady 90/675/EHS (oznámené pod číslom dokumentu C(1999) 2517) (Text s významom pre EHP) (1999/518/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 97/78/ES z 18. decembra 1997 ustanovujúcu zásady, ktorými sa riadia organizácie veterinárnych kontrol výrobkov, prichádzajúcich do spoločenstva z tretích krajín [1], najmä na jej článok 22 ods. 6, (1) keďže príslušné orgány Švajčiarska 16. júla 1999 informovali útvary Komisie, že dietylstilboestrol (DES) bol zistený v dvoch prípadoch v hovädzom mäse, dovezenom z prevádzky v Spojených štátoch amerických (USA); (2) keďže používanie DES vzhľadom na jeho toxické vlastnosti je zakázané podľa článku 2 písm. a) a článku 3 písm. a) smernice Rady 96/22/ES týkajúcej sa zákazu používania niektorých látok s hormonálnym alebo tyrostatickým pôsobením beta-agonistov [2] v chove dobytka; (3) keďže z rovnakých dôvodov je používanie DES zakázané aj v USA; (4) keďže útvary Komisie nedostali žiadne oficiálne vysvetlenie od orgánov v USA o tomto probléme alebo o opatreniach, prijatých pre riešenie situácie; (5) keďže kontrolné opatrenia uplatňované na miestach hraničnej kontroly spoločenstva musia zahŕňať špecifické skúšky na stilbenes; (6) keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V rozhodnutí 94/360/ES [3] sa druhá zarážka odseku 1 článku 1 písm. a) nahrádza takto: "— z každej zásielky budú odobraté dve úradné vzorky a preskúmané na zvyšky každého zo xenobiotických hormónov melengestrolacetát, trenbolon, zeranol a stilbenes, vrátane dietylstilboestrolu, a na abnormálne vysoké úrovne zvyškov prírodných hormónov 17-betaoestradiol, progesterón a testosterón." . Článok 2 Toto rozhodnutie je adresované členským štátom. V Bruseli 28. júla 1999 Za Komisiu Franz Fischler člen Komisie [1] Ú. v. ES L 24, 30.1.1998, s. 9. [2] Ú. v. ES L 125, 23.5.1996, s. 3. [3] Ú. v. ES L 158, 25.6.1994, s. 41. --------------------------------------------------
Úradný vestník L 203 , 03/08/1999 S. 0077 - 0077



Rozhodnutie Komisie zo 14. júla 1999, ktorým sa mení a dopĺňa rozhodnutie 97/427/ES stanovujúce osobitné podmienky dovozu živých dvojchlopňových lastúrnikov, ostnokožcov, plášťovcov a morských ulitníkov s pôvodom v Austrálii (oznámené pod číslom dokumentu C(1999) 2064) (Text s významom pre EHP) (1999/531/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/492/EHS z 15. júla 1991 ustanovujúcu veterinárne podmienky produkcie živých dvojchlopňových lastúrnikov a ich uvádzania na trh [1], naposledy zmenenú a doplnenú smernicou 97/79/ES [2], najmä na jej článok 9, keďže: (1) v článku 1 rozhodnutia Komisie 97/427/ES z 25. júna 1997 ustanovujúcu osobitné podmienky dovozu živých dvojchlopňových lastúrnikov, ostnokožcov, plášťovcov a morských ulitníkov s pôvodom v Austrálii [3] sa uvádza, že "Department of Primary Industries and Energy – Australian Quarantine and Inspection Service (AQIS)" je v Austrálii príslušným úradom pre overovanie a potvrdzovanie zhody produktov rybolovu a akvakultúry s požiadavkami smernice 91/492/EHS; (2) keďže v dôsledku reštrukturalizácie austrálskej verejnej správy nie je príslušným úradom pre zdravotné osvedčenia (AQIS) "Department of Primary Industries and Energy", ale je ním "Department of Agriculture, Fisheries and Forestry" a tento nový úrad je schopný účinne overovať uplatňovanie platných právnych predpisov; keďže je preto potrebné upraviť názov príslušného úradu uvedený rozhodnutí 97/427/ES; (3) keďže je výhodné zosúladiť znenie nadpisu rozhodnutia 97/427/ES so znením článkov tohto rozhodnutia, a najmä ujasniť, že toto rozhodnutie ustanovuje podmienky dovozu mrazených alebo spracovaných dvojchlopňových lastúrnikov, ostnokožcov, plášťovcov a morských ulitníkov s pôvodom v Austrálii; (4) opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 97/427/ES sa upravuje takto: 1. nadpis sa nahrádza takto: "Rozhodnutie Komisie z 25. júna 1997, ktorým sa ustanovujú osobitné podmienky dovozu dvojchlopňových lastúrnikov, ostnokožcov, plášťovcov a morských ulitníkov s pôvodom v Austrálii" ; 2. článok 1 sa nahrádza takto: "Článok 1 Príslušným úradom v Austrálii, ktorý overuje a potvrdzuje, že dvojchlopňové lastúrniky, ostnokožce, plášťovce a morské ulitníky spĺňajú požiadavky smernice 91/492/EHS, je "Australian Quarantine and Inspection Service (AQIS) of the Department of Agriculture, Fisheries and Forestry";"; 3. článok 2 sa nahrádza takto: "Článok 2 Dvojchlopňové lastúrniky, ostnokožce, plášťovce a morské ulitníky s pôvodom v Austrálii a určené na ľudskú spotrebu musia pochádzať zo schválených produkčných oblastí uvedených v prílohe k tomuto rozhodnutiu." Článok 2 Toto rozhodnutie je adresované členským štátom. V Bruseli 14. júla 1999 Za Komisiu Franz Fischler člen Komisie [1] Ú. v. ES L 268, 24.9.1991, s. 1. [2] Ú. v. ES L 24, 30.1.1998, s. 31. [3] Ú. v. ES L 183, 11.7.1997, s. 38. --------------------------------------------------
Úradný vestník L 190 , 23/07/1999 S. 0036 - 0038



Rozhodnutie Komisie z 2. júla 1999, ktorým sa mení a dopĺňa rozhodnutie 98/568/ES ustanovujúce osobitné podmienky, ktorými sa riadia dovozy produktov rybolovu s pôvodom v Guatemale (oznámené pod číslom dokumentu C(1999) 1828) (Text s významom pre EHP) (1999/487/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 ustanovujúcu zdravotné podmienky pre výrobu a uvádzanie produktov rybolovu na trh [1], naposledy zmenenú a doplnenú smernicou 97/79/ES [2], a najmä jej článok 11, (1) keďže článok 1 rozhodnutia Komisie 98/568/ES zo 6. októbra 1998 ustanovujúeho osobitné podmienky, ktorými sa riadia dovozy produktov rybolovu a akvakultúry pochádzajúcich z Guatemaly [3], určuje, že príslušným orgánom v Guatemale pre overovanie a certifikáciu zhody produktov rybolovu a akvakultúry s požiadavkami smernice 91/493/EHS je Dirección General de Servicios pecuarios (Digesepe) del Ministerio de Agricultura, Ganadería y Alimentación; (2) keďže po rekonštrukcii vlády v Guatemale sa príslušný orgán pre certifikáty o zdravotnom stave pre produkty rybolovu (Digesepe) zmenil na Area de Inocuidad de Alimentos – Unidad de Normas y Regulaciones (AIA-UNR) a tento nový orgán je schopný účinne overiť uplatňovanie platných zákonov; keďže z tohto dôvodu je nevyhnutné zmeniť označenie príslušného orgánu vymenovaného rozhodnutím 98/568/ES a vzor certifikátu o zdravotnom stave obsiahnutý v prílohe A k tomuto rozhodnutiu: (3) keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie Komisie 98/568/EHS sa mení a dopĺňa takto: 1. Článok 1 sa nahrádza týmto: "Článok 1 Area de Inocuidad de Alimentos – Unidad de Normas y Regulaciones (AIA-UNR) Ministerio de Agricultura, Ganaderia y Alimentación bude príslušným orgánom v Guatemale na overovanie a certifikovanie zhody produktov rybolovu a akvakultúry s požiadavkami smernice 91/493/EHS." 2. Príloha A sa nahrádza prílohou k tomuto nariadeniu. Článok 2 Toto rozhodnutie je adresované členským štátom. V Bruseli 2. júla 1999 Za Komisiu Franz Fischler člen komisie [1] Ú. v. ES L 268, 24.9.1991, s. 15. [2] Ú. v. ES L 24, 30.1.1998, s. 31. [3] Ú. v. ES L 277, 14.10.1998, s. 27. -------------------------------------------------- PRÍLOHA " PRÍLOHA A +++++ TIFF +++++ +++++ TIFF +++++ " --------------------------------------------------
Official Journal L 340 , 31/12/1999 P. 0109 - 0110



ROZHODNUTIE KOMISIE z 10. decembra 1999, ktorým sa mení a dopĺňa rozhodnutie 93/70/EHS o kódovaní "Animo" správy na zahrnutie určitých druhov spracovaných cicavčích bielkovín (oznámené pod číslom dokumentu C (1999) 4251) (Text s významom pre EHP) (1999/874/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatniteľných v obchode s určitými živými zvieratami a produktmi vo vnútri spoločenstva s cieľom dobudovať vnútorný trh1, naposledy zmenenú a doplnenú smernicou 92/118/EHS2, najmä na jej článok 20 ods. 3, keďže: (1) kvôli rýchlemu porozumeniu Animo správ Komisia rozhodnutím 93/70/EHS3, naposledy zmeneným a doplneným rozhodnutím 98/168/ES4, stanovila kódy, ktoré sa majú používať pre zvieratá a živočíšne produkty; (2) rozhodnutím 97/735/ES5 Komisia stanovila nové ustanovenia o obchodovaní s určitými druhmi živočíšneho odpadu z cicavcov. Tieto ustanovenia nariaďujú, že členské štáty pôvodu a určenia tovarov sa musia vzájomne informovať o druhu a mieste určenia uvedených tovarov prostredníctvom počítačovej siete Animo; (3) rozhodnutím 98/168/ES Komisia zmenila a doplnila rozhodnutie 93/70/EHS, ktorým sa doplňujú kódy určené na obchodovanie s určitými druhmi živočíšneho odpadu z cicavcov; (4) v tomto ohľade sú zmenené a doplnené kódy pre živé zvieratá a živočíšne produkty neúplné a musia zahrnúť aj chýbajúce produkty; (5) opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha k rozhodnutiu 93/70/EHS sa mení a dopĺňa takto: K bodu 12 "Spracované živočíšne bielkoviny určené na použitie aj do krmív (múčky a oškvarky) - krmivá pre spoločenské zvieratá" kapitoly "I.3 PRODUKTY ŽIVOČÍŠNEHO PÔVODU" sa pridá nasledujúce: 1 2 3 "05 Spracované bielkoviny z cicavcov určené na použitie do krmív, nezahrnuté v bode 12 - 01 01 Mäsová a kostná múčka 47010501000000 02 Krvná múčka 47010503000000 03 Kostná múka 47010504000000 04 Sušené oškvarky 47010508000000 05 Zmesi týchto múčok i 47010599000000" Článok 2 Toto rozhodnutie je adresované členským štátom. V Bruseli 10. decembra 1999 Za Komisiu David BYRNE člen Komisie 1 Ú. v.ES L 224, 18.81990, s. 29. 2 Ú. v.ES L 62, 15.3.1993, s. 49. 3 Ú. v.ES L 25, 2.2.1993, s. 34. 4 Ú. v.ES L 62, 3.3.1998, s. 37. 5 Ú. v.ES L 294, 28.10.1997, s. 7.